OBJAVLJUJE SE U NARODNIM NOVINAMA 27.11. 2024. GODINE

Temeljem članka 28. Statuta Doma za starije osobe Sisak URBROJ: 2176-118/23-826, Odluke ravnatelja o potrebi zasnivanja radnog odnosa na neodređeno vrijeme URBROJ: 2176-118/24-3077 od 29. listopada 2024. godine i Suglasnosti Upravnog vijeća na Odluku ravnatelja Doma za starije osobe Sisak o zasnivanju radnog odnosa na neodređeno vrijeme URBROJ: 2176-118/24-3114 od 31. listopada 2024. godine, ravnatelj Doma za starije osobe Sisak, Oktavijana Augusta 3, Sisak, raspisuje

**JAVNI NATJEČAJ**

**za radno mjesto**

Zdravstveni djelatnik u sustavu socijalne skrbi **- medicinska sestra/tehničar** – dva (2) izvršitelja, m/ž, na neodređeno puno radno vrijeme, uz probni rad dva (2) mjeseca, u Domu za starije osobe Sisak, dislocirana jedinica Kutina, A. G. Matoša 42, 44320 Kutina.

Uvjeti:

* završeno strukovno obrazovanje za zanimanje medicinska sestra/primalja/tehničar,
* radno iskustvo jedna godina,
* položen stručni ispit.

Temeljem članka 28. Statuta Doma za starije osobe Sisak URBROJ: 2176-118/23-826, Odluke ravnatelja o potrebi zasnivanja radnog odnosa na neodređeno vrijeme URBROJ: 2176-118/24-3249 od 14. studenog 2024. godine i Suglasnosti Upravnog vijeća na Odluku ravnatelja Doma za starije osobe Sisak o zasnivanju radnog odnosa na neodređeno vrijeme URBROJ: 2176-118/24-3250 od 14. studenog 2024. godine, ravnatelj Doma za starije osobe Sisak, Oktavijana Augusta 3, Sisak, raspisuje

**JAVNI NATJEČAJ**

**za radno mjesto**

Pomoćni radnik u sustavu s posebnim uvjetima – **pomoćni radnik u kuhinji** – jedan (1) izvršitelj, m/ž, na neodređeno puno radno vrijeme, uz probni rad jedan (1) mjesec, u Domu za starije osobe Sisak, dislocirana jedinica Novska, Ulica Adalberta Knoppa 1a, 44330 Novska.

Uvjeti:

* završena osnovna škola

Uz prijavu na natječaj kandidati su dužni priložiti:

* Životopis
* Presliku osobne iskaznice-obje strane
* Presliku domovnice
* Presliku dokaza o stečenoj stručnoj spremi
* Odobrenje/licencu za samostalan rad (samo za radno mjesto Zdravstveni djelatnik u sustavu socijalne skrbi **-** Medicinska sestra/tehničar)
* Uvjerenje nadležnog suda da se protiv podnositelja prijave ne vodi kazneni postupak i da nije pravomoćno osuđen za kaznena djela (izvornik, ne stariji od 30 dana)
* Elektronički zapis ili potvrda Hrvatskog zavoda za mirovinsko osiguranje o evidentiranom radnom stažu

Uvjet za rad u djelatnosti socijalne skrbi je nepostojanje zapreka iz članka 261. stavak 1. Zakona o socijalnoj skrbi („Narodne novine“, broj 18/22, 46/22, 119/22, 71/23 i 156/23).

Kandidat koji ostvaruje pravo prednosti pri zapošljavanju prema posebnim propisima dužan se u prijavi na natječaj pozvati na to pravo i ima prednost u odnosu na ostale kandidate samo pod jednakim uvjetima. Da bi ostvario pravo prednosti pri zapošljavanju, kandidat koji ispunjava uvjete za ostvarivanje toga prava, dužan je uz prijavu na natječaj priložiti sve dokaze o ispunjavanju traženih uvjeta, kao i rješenje o priznatom statusu, odnosno potvrdu o priznatom statusu iz koje je vidljivo spomenuto pravo, dokaz iz kojeg je vidljivo na koji način je prestao radni odnos kod posljednjeg poslodavca (ugovor, odluku, rješenje i dr.), te dokaz da je nezaposlen (uvjerenje ili evidencijski list Hrvatskog zavoda za zapošljavanje).

Kandidati koji se u prijavi pozivaju na pravo prednosti prilikom zapošljavanja u skladu s člankom 102. Zakona o hrvatskim braniteljima iz Domovinskog rata i članovima njihove obitelji („Narodne novine“, broj 121/17, 98/19, 84/21 i 156/23), uz prijavu na natječaj dužni su osim dokaza o ispunjavanju traženih uvjeta priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihove obitelji, a koji su objavljeni na web-stranici Ministarstva hrvatskih branitelja:

<https://branitelji.gov.hr/zaposljavanje-u-drzavnoj-sluzbi/843>

Kandidati koji se u prijavi pozivaju na pravo prednosti prilikom zapošljavanja u skladu s člankom 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/13, 152/14, 39/18 i 32/20), uz prijavu na natječaj dužni su, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

https://www.zakon.hr/z/493/Zakon-o-profesionalnoj-rehabilitaciji-i-zapo%C5%A1ljavanju-osoba-s-invaliditetom

Kandidati koji se u prijavi pozivaju na pravo prednosti prilikom zapošljavanja u skladu s člankom 48. Zakona o civilnim stradalnicima Domovinskog rata („Narodne novine“, broj 84/21), uz prijavu na natječaj dužni su, osim dokaza o ispunjavanju traženih uvjeta, priložiti i dokaze utvrđene u članku 49. navedenog Zakona.  

<https://branitelji.gov.hr/zaposljavanje-u-drzavnoj-sluzbi/843>

U prijavi za radno mjesto kandidati trebaju navesti osobne podatke, adresu za primanje pismena, broj telefona/mobitela i E-mail adresu na kojoj je kandidat dostupan.

Kandidat koji će biti izabran u obvezi je prije sklapanja ugovora o radu poslodavcu dostaviti dokumentaciju o ispunjenju traženih uvjeta u originalu/ovjerenoj preslici.

Kandidatom prijavljenim na oglas smatrat će se osoba koja podnese pravodobnu i urednu prijavu, te ispunjava formalne uvjete iz javnog natječaja, a urednom prijavom smatra se prijava koja sadrži sve osobne podatke i priloge navedene u tekstu natječaja.

Nepravodobne i nepotpune prijave na natječaj neće se razmatrati.

Dostavljena natječajna dokumentacija se ne vraća kandidatima.

Dom za starije osobe Sisak može provesti za kandidate koji ispunjavaju uvjete ovog natječaja za radno mjesto pisanu provjeru znanja i sposobnosti te usmeni razgovor (intervju). O načinu, pravnim i drugim izvorima iz kojih će se testiranje provesti, kao i o vremenu istog, kandidati će biti pravodobno obavješteni putem elektroničke pošte.

Smatra se da je kandidat koji nije pristupio testiranju povukao prijavu na oglas i više se ne smatra kandidatom.

U skladu s uredbom Europske unije 2016/679 Europskog parlamenta i Vijeća od 17. travnja 2016. godine te Zakonom o provedbi Opće uredbe o zaštiti podataka (NN 42/18) prijavom na natječaj kandidat daje privolu Domu za starije osobe Sisak za prikupljanje i obradu podataka iz natječajne dokumentacije, a sve u svrhu provedbe ovog natječaja kao i privolu za objavu informacije o izabranom kandidatu na mrežnoj stranici Doma za starije osobe Sisak, a koja uključuje ime i prezime odabranog kandidata te struku.

Prijave s obveznim prilozima dostavljaju se neposrednom predajom ili preporučenom poštom na adresu: Dom za starije osobe Sisak, Oktavijana Augusta 3, 44000 Sisak s naznakom „Za natječaj - zdravstveni djelatnik u sustavu socijalne skrbi (medicinska sestra/tehničar) -ne otvarati“ ili „Za natječaj - pomoćni radnik u sustavu s posebnim uvjetima rada – (pomoćni radnik u kuhinji) – ne otvarati“

Rok za podnošenje prijave s obveznim prilozima je **8 (osam)** dana od dana objave natječaja u Narodnim novinama, te na oglasnim mjestima Hrvatskog zavoda za zapošljavanje i Doma za starije osobe Sisak.

Prijava i životopis kandidata moraju biti vlastoručno potpisani.

Dom za starije osobe Sisak pridržava pravo, djelomično ili u cijelosti, u svako vrijeme poništiti ovaj natječaj.

O rezultatima natječaja kandidati će biti obaviješteni u zakonskom roku putem web stranice Doma za starije osobe Sisak (www.domsisak.hr).

Izrazi koji se koriste u ovom natječaju za osobe u muškom rodu su neutralni i odnose se i na muške i na ženske osobe.

**Dom za starije osobe Sisak**

URBROJ: 2176-118/24-3332

Sisak, 25. studeni 2024. godine